CELEX: 62020CA0028
Language: mt
Date: 2021-03-23 00:00:00
Title: Kawża C-28/20: Sentenza tal-Qorti tal-Ġustizzja (Awla Manja) tat-23 ta’ Marzu 2021 (talba għal deċiżjoni preliminari tal-Attunda tingsrätt – l-Isvezja) – Airhelp Ltd vs Scandinavian Airlines System SAS (Rinviju għal deċiżjoni preliminari – Trasport bl-ajru – Regolament (KE) Nru 261/2004 – Artikolu 5(3) – Regoli komuni fil-qasam tal-kumpens u tal-assistenza lill-passiġġieri fil-każ ta’ kanċellazzjoni jew ta’ dewmien twil ta’ titjira – Eżenzjoni mill-obbligu ta’ kumpens – Kunċett ta’ “ċirkustanzi straordinarji” – Strajk ta’ piloti organizzat f’kuntest legali – Ċirkustanzi “interni” u “esterni” għall-attività tat-trasportatur bl-ajru li jopera – Artikoli 16, 17 u 28 tal-Karta tad-Drittijiet Fundamentali tal-Unjoni Ewropea – Assenza ta’ ksur tal-libertà ta’ intrapriża, tad-dritt għall-proprjetà u tad-dritt ta’ negozjar tat-trasportatur bl-ajru)

17.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/4
            
         
      Sentenza tal-Qorti tal-Ġustizzja (Awla Manja) tat-23 ta’ Marzu 2021 (talba għal deċiżjoni preliminari tal-Attunda tingsrätt – l-Isvezja) – Airhelp Ltd vs Scandinavian Airlines System SAS
      (Kawża C-28/20) (1)
      
      (Rinviju għal deċiżjoni preliminari - Trasport bl-ajru - Regolament (KE) Nru 261/2004 - Artikolu 5(3) - Regoli komuni fil-qasam tal-kumpens u tal-assistenza lill-passiġġieri fil-każ ta’ kanċellazzjoni jew ta’ dewmien twil ta’ titjira - Eżenzjoni mill-obbligu ta’ kumpens - Kunċett ta’ “ċirkustanzi straordinarji” - Strajk ta’ piloti organizzat f’kuntest legali - Ċirkustanzi “interni” u “esterni” għall-attività tat-trasportatur bl-ajru li jopera - Artikoli 16, 17 u 28 tal-Karta tad-Drittijiet Fundamentali tal-Unjoni Ewropea - Assenza ta’ ksur tal-libertà ta’ intrapriża, tad-dritt għall-proprjetà u tad-dritt ta’ negozjar tat-trasportatur bl-ajru)
      (2021/C 189/05)
      Lingwa tal-kawża: l-Isvediż
      
         Qorti tar-rinviju
      
      Attunda tingsrätt
      
         Partijiet fil-kawża prinċipali
      
      
         Rikorrent: Airhelp Ltd
      
         Konvenut: Scandinavian Airlines System SAS
      
         Dispożittiv
      
      L-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li azzjoni industrijali mibdija wara s-sejħa ta’ sindakat tal-persunal ta’ trasportatur bl-ajru li jopera, fl-osservanza tal-kundizzjonijiet stabbiliti mil-leġiżlazzjoni nazzjonali, b’mod partikolari tat-terminu ta’ preavviż impost minnha, intiża li jitwasslu t-talbiet tal-ħaddiema ta’ dan it-trasportatur u segwita minn kategorija waħda ta’ persunal li l-preżenza tagħha tkun neċessarja sabiex titwettaq titjira, ma taqax taħt il-kunċett ta’ “ċirkustanza straordinarja”, fis-sens ta’ din id-dispożizzjoni.
      
         (1)  ĠU C 85, 23.3.2020.